Mirzo Ulug‘bek tumanida ma’muriy nazorat qoidalarini buzgan shaxs qo‘lga olindi

Toshkent shahar Mirzo Ulug‘bek tuman IIBda o‘tkazilayotgan “Tozalash” tadbirida profilaktika inspektorlari tomonidan ma’muriy nazorat qoidalarini buzgan shaxs qo‘lga olindi. Bu haqda “Daryo”ga IIV Huquqbuzarliklar profilaktikasi bosh boshqarmasi xabar berdi.

Tumanda 15-avgust kuni soat 02:30 da 1984-yilda tug‘ilgan, muqaddam sudlangan V.S. o‘ziga nisbatan ma’muriy nazorat o‘rnatilganligini bila turib, tekshiruv vaqtida o‘z uyida sababsiz bo‘lmay, belgilangan qoidalarni buzganligi aniqlanib, ushlandi.
Mazkur holat yuzasidan Mirzo Ulug‘bek tumani IIB tomonidan V.S.ga nisbatan JKning 226-moddasi 1-qismi bilan jinoyat ishi qo‘zg‘atildi.